recursal/SuperWikiNEXT-32B huggingface dataset:
โบราณสถานเวียงเจ้าเงาะ
**แหล่งประวัติศาสตร์เวียงเจ้าเงาะ** ตั้งอยู่ที่ตำบลทุ่งยั้ง อำเภอลับแล จังหวัดอุตรดิตถ์ ไปตามทางหลวงหมายเลข 102 ประมาณ 3 กิโลเมตรเศษ เห็นป้ายบอกทางแยกเข้าเวียงเจ้าเงาะทางด้านขวามือ การเดินทางสะดวกปลอดภัย บริเวณที่ตั้งเวียงเจ้าเงาะอยู่ทางด้านทิศตะวันตกเฉียงเหนือของมุมเมืองทุ่งยั้ง มีเนื้อที่ประมาณ 129 ไร่ 1 งาน 61 ตารางวา หรืออยู่ห่างจากวัดพระแท่นศิลาอาสน์ไปทางทิศตะวันออกประมาณ 800 เมตร ภูมิประเทศของเวียงเจ้าเงาะนั้นเป็นที่ราบดินปนศิลาแลง บางตอนเป็นศิลาแลงล้วน ด้านทิศเหนือติดต่อกับหนองพระแลและหนองพระทัยอันเป็นที่ลุ่ม ปัจจุบันคันคูเมืองส่วนที่ขุดลงไปในศิลาแลงบางตอนตื้นเขินมาก ส่วนคันคูเมืองด้านที่เป็นคันดินถูกราษฎรบุกรุกทำลาย พื้นที่ในบริเวณคูเมืองด้านในและในคูเมืองมีต้นไม้ต้นหญ้าขึ้นรก บางส่วนของพื้นที่ในบริเวณเวียงเจ้าเงาะมีราษฏรจับจองปลูกพืชทำมาหากิน 

มีตำนานที่สืบต่อกันมาเล่าขานกันว่า เวียงเจ้าเงาะมีฐานะเป็นเมืองลูกหลวง เช่นเดียวกับเมืองศรีสัชนาลัยของจังหวัดสุโขทัย โดยสังเกตเห็นได้จากพระบรมธาตุเมืองทุ่งยั้งในอดีตมีทรงเป็นพุ่มข้าวบิณฑ์ แต่ปัจจุบันได้บูรณะซ่อมแซมเป็นทรงลังกาครอบทรงเดิมเอาไว้ในรัชกาลที่ 4 เป็นต้นมา กรมศิลปากรขึ้นทะเบียนโบราณสถานเมื่อวันที่ 8 มีนาคม 2478 ปัจจุบันคูเมืองส่วนที่ขุดลงไปในศิลาแลงบางตอนตื้นเขินมาก ส่วนคูเมืองด้านที่เป็นคันดินถูกราษฎรบุกรุกทำลาย

ชื่อเรียกในอดีต
---------------

1. เวียงเจ้าเงาะ
2. เวียงเท้าสามล
3. ตรีสมบูรณ์
4. ทุ่งยั้ง
5. ศรีนพวงศ์
6. กัมโพชนคร
7. ธรรมบาลนคร

ลักษณะผังเมือง
--------------

1. เป็นเมืองรูปไข่ มีคูเมือง3ชั้นกำแพงเจาะลงไปถึงคูเมืองชั้นที่3 มีคูล้อมรอบ(กำแพง)
2. คูเมืองชั้นนอกก่อด้วยศิลาแลง ชั้นสองก่อด้วยอิฐ ชั้นสามก็ด้วยศิลาแลง

โบราณสถานที่ค้นพบ
-----------------

1. บ่อน้ำศักดิ์สิทธิ์ หรือบ่อน้ำทิพย์ 18 บ่อ
2. วัดพระบรมธาตทุ่งยั้ง
3. คูเมืองเก่า3ชั้น

โบราณวัตถุ ที่ค้นพบ
-------------------

1. กำไลหิน
2. โครงกระดูก
3. แหวนสำริด
4. แหวนหิน
5. สร้อยทำจากลูกปัด
6. ลูกปัดโบราณ
7. ลูกปัดสำริด
8. กลองมโหระทึกแขก
9. กลองมโหระทึกละว้า
10. พร้าสำริด
11. มีดสำริด
12. ถ้วยชามสังคโลก
13. ภาชนะดินเผาไม่เคลือบ
14. ภาชนะดินเผาเคลือบสี

การเดินทาง
----------

1. ใช้ถนนหมายเลข 102 (ศรีสัชนาลัย-อุตรดิตถ์) จากตัวเมืองอุตรดิตถ์บริเวณแยกห้วยไผ่ ผ่านแยกทุ่งยั้ง วัดพระบรมธาตุทุ่งยั้ง ตลาดทุ่งยั้ง จนถึงป้ายบอกทางเข้าเวียงเจ้าเงาะอยู่ฝั่งตรงข้ามวัดพระบรมธาตุทุ่งยั้ง เวียงเจ้าเงาะจะตั้งอยู่ก่อนถึงสำนักงานขนส่งจังหวัดอุตรดิตถ์

อ้างอิง
-------

1. ↑  "แหล่งโบราณคดีเวียงเจ้าเวาะ". แหล่งศิลปกรรมอันควรอนุรักษ์ - สิ่งแวดล้อมศิลปกรรม.

1. สำนักงานการท่องเที่ยวและกีฬาจังหวัดอุตรดิตถ์
2. สถานโทรทัศน์กองทัพบกแห่งประเทศไทย เก็บถาวร 2008-12-11 ที่ เวย์แบ็กแมชชีน
frozen dessert
**ซอร์เบ** (อังกฤษ: sorbet) เป็นของหวานแช่แข็งซึ่งทำมาจากน้ำหวานแต่งกลิ่นและรสชาติ (หรือใช้น้ำผลไม้หรือปูว์เรผลไม้, ไวน์, ลิเคียวร์หรือเหล้าหวาน)

ต้นกำเนิด
---------

คำว่า *sherbet* เข้าสู่ภาษาอิตาลีในรูป *sorbetto* ซึ่งต่อมากลายเป็นคำว่า *sorbet* ในภาษาฝรั่งเศส คำว่า *sherbet* นั้นได้รับการกล่าวถึงครั้งแรกในอิตาลี โดยใช้เรียกของบางอย่างที่ชาวเติร์กดื่ม ในคริสต์ศตวรรษที่ 17 อังกฤษได้เริ่มนำเข้า "ผงเชอร์เบต" จากจักรวรรดิออตโตมัน ซึ่งทำมาจากผลไม้และดอกไม้ตากแห้งปรุงรสผสมกับน้ำตาล ใน ค.ศ. 1662 ร้านกาแฟแห่งหนึ่งในลอนดอนได้โฆษณา "เชอร์เบตที่ผลิตในตุรกี แต่งกลิ่นเลมอน, กุหลาบ และไวโอเลต" ใน ค.ศ. 1670 กาเฟพรอก็อป (Café Procope) ได้เปิดกิจการในปารีสและเริ่มขายซอร์เบ (ในสมัยใหม่ ผงเชอร์เบตยังคงเป็นที่นิยมในสหราชอาณาจักร) เมื่อชาวยุโรปรู้วิธีการทำเชอร์เบตแช่แข็ง พวกเขาก็เริ่มทำ *ซอร์เบตโต* โดยการเติมน้ำผลไม้และแต่งกลิ่นรสโดยการใช้ไซรัป โดยทั่วไปแล้ว ในสหรัฐ เชอร์เบตจะหมายถึงนมแช่แข็ง แต่สูตรสมัยใหม่ที่อยู่ในตู้กดจะผสมวัตถุดิบจำพวกเจลาติน, ไข่ขาวตีขึ้นฟู, ครีม หรือนม

ซอร์เบสตรอว์เบอร์รี
เอแกรซเป็นซอร์เบประเภทหนึ่งที่มีในแอฟริกาเหนือและแอฟริกาตะวันตกเฉียงเหนือ ซึ่งทำจากอัลมอนด์, เวอร์จูซ และน้ำตาล ซึ่งจะมีรสชาติเปรี้ยวกว่าอันเนื่องมาจากเวอร์จูซ

กีวเร (ฝรั่งเศส: *givré*; "ใต้จุดเยือกแข็ง") เป็นซอร์เบที่เสิร์ฟมาในเปลือกมะพร้าวหรือเปลือกผลไม้ (อาทิ เปลือกเลมอน) แช่แข็ง

การจัดเตรียม
------------

ซอร์เบนั้นสามารถทำได้แม้จะไม่มีวัตถุดิบสำหรับไอศกรีม เช่นเดียวกับกรานีตาและของหวานประเภทเย็นอื่น ๆ เครื่องดื่มแอลกอฮอล์, น้ำผึ้ง หรือน้ำเชื่อมข้าวโพด ใช้เอามาแช่แข็งและทำให้นุ่มแบบซอร์เบ

รูปแบบ
------

ซอร์เบไวน์ร้อนอาจจะทำมาจากไวน์แดง, ส้ม, เลมอน, เครื่องเทศ, ไวน์ทับทิมดอง และไข่ขาว ส่วนซอร์เบมัสกัตนั้นทำมาจากไวน์ของหวาน, น้ำเลมอน และไข่ขาว

ดูเพิ่ม
-------

* เจลาโต
* ไอศกรีมแท่ง
* คากิโงริ
* คุลฟี
* พัดบิงซู


วิกิมีเดียคอมมอนส์มีสื่อที่เกี่ยวข้องกับ **ซอร์เบ**

วิกิพจนานุกรม มีความหมายของคำว่า ***ซอร์เบ***

### เอกสาร

1. 1 2  Weir, Robin; Quinzio, Jeri (2015-07-23). "Sherbet". *The Oxford Companion to Sugar and Sweets*. Oxford University Press. ISBN 978-0-19-931339-6. สืบค้นเมื่อ 2018-07-20 – โดยทาง Oxford Reference. `{{cite book}}`: `|url-access=` ต้องการ `|url=` (help)
2. ↑  Jurafsky, Dan (2014-09-15). *The Language of Food: A Linguist Reads the Menu*. W. W. Norton & Company. ISBN 978-0-393-24587-5.
3. 1 2  Pappas, Lou Seibert (1997-04). *Sorbets and Ice Creams: And Other Frozen Confections*. Chronicle Books. p. 11-15. ISBN 978-0-8118-1573-4. `{{cite book}}`: ตรวจสอบค่าวันที่ใน: `|date=` (help)
4. ↑  Liddell, Caroline; Weir, Robin (1996-07-15). *Frozen Desserts: The Definitive Guide to Making Ice Creams, Ices, Sorbets, Gelati, and Other Frozen Delights*. Macmillan. ISBN 978-0-312-14343-5.

|  |  |
| --- | --- |
| ฐานข้อมูลการควบคุมรายการหลักฐาน: ประจำชาติ แก้ไขสิ่งนี้ที่วิกิสนเทศ | 
* เยอรมนี

 |
**มายึม โชยิง วังโม ดอร์จี** (อักษรโรมัน: Mayeum Choying Wangmo Dorji; ประสูติ พ.ศ. 2440 — สิ้นพระชนม์ 26 พฤษภาคม พ.ศ. 2537) หรือ **รานีโชยิง วังโม ดอร์จี** (*Rani Choying Wangmo Dorji*) เป็นพระราชชนนีในสมเด็จพระราชินีเกซัง โชเดน พระมเหสีในสมเด็จพระราชาธิบดีจิกมี ดอร์จี วังชุก และเป็นที่รู้จักจากการออกแบบธงชาติภูฏาน

พระประวัติ
----------

มายึม โชยิง วังโม ดอร์จี ประสูติในวงศ์เจ้านายแห่งรัฐสิกขิมปี พ.ศ. 2440 ณ กังต็อก เป็นพระธิดาในทูต็อบ นัมกยัล (Thutob Namgyal) มหาราชาแห่งสิกขิม ประสูติแต่เยเซย์ ดอลมา (Yeshay Dolma)

มายึมเสกสมรสกับก็อนซิง โซนัม ต็อบกเย ดอร์จี (Gonzing Sonam Tobgye Dorji) และมีพระธิดาพระองค์หนึ่ง ที่ต่อมามีพระอิสริยยศเป็นสมเด็จพระราชินีเกซัง โชเดนหลังอภิเษกสมรสกับสมเด็จพระราชาธิบดีจิกมี ดอร์จี วังชุก ด้วยเหตุนี้ราชวงศ์วังชุกจึงมีเชื้อสายเจ้านายสิกขิมมาผสม ทั้งนี้พระองค์ศรัทธาในบวรพุทธศาสนายิ่ง โดยบริจาคทรัพย์ส่วนพระองค์เพื่อสร้างวัดและอารามจำนวนหนึ่ง

สมเด็จพระราชาธิบดีจิกมี ซิงเย วังชุกทรงโปรดเกล้าสถาปนามายึมขึ้นเป็นเจ้าแห่งราชวงศ์วังชุก ด้วยเป็นพระอัยยิกาฝ่ายพระชนนี ต่อมาพระองค์สิ้นพระชนม์เมื่อวันที่ 26 พฤษภาคม พ.ศ. 2537 สิริพระชนมายุ 97 พรรษา

ทรงออกแบบธงชาติภูฏาน
--------------------

พระองค์ทรงออกแบบธงชาติภูฏานตามพระราชเสาวนีย์ของสมเด็จพระราชินีเกซัง โชเดน เพื่อใช้สำหรับการประชุมของชาติเอเชียครั้งแรกที่กรุงนิวเดลี ในวันที่ 23 สิงหาคม พ.ศ. 2490 ที่ประเทศภูฏานได้รับคำเชิญให้เข้าร่วมพร้อมกับประเทศอื่นอีก 27 ประเทศ โดยพระองค์และลอนเชน จิกมี ปัลเดน ดอร์จี (Lonchen Jigme Palden Dorji) อดีตนายกรัฐมนตรี เป็นตัวแทนของประเทศสำหรับเข้าร่วมประชุม

ในการออกแบบธงชาตินั้นทรงเลือกมังกรเป็นสัญลักษณ์ตามนามของประเทศที่มีความหมายในภาษาซองคาว่า "ดินแดนแห่งมังกร" ส่วนสีส้มและเหลืองนั้นเป็นสีที่สื่อถึงพุทธศาสนา

อ้างอิง
-------

1. ↑  Buyers, Christopher (2010-03-20). "BHUTAN – The Wangchuck Dynasty". *The Royal Ark – Royal and Ruling Houses of Africa, Asia, Oceania and the Americas*. สืบค้นเมื่อ 2011-08-10.
2. 1 2  "Obituary" (PDF). สืบค้นเมื่อ 15 September 2014.
3. ↑  Royal Ark
4. 1 2  "Bhutans national flag". สืบค้นเมื่อ 15 September 2014.
**ปลากดหัวผาน** (อังกฤษ: Shovelnose sea catfish) ปลาน้ำจืดและน้ำกร่อยชนิดหนึ่ง มีชื่อวิทยาศาสตร์ว่า *Hemiarius verrucosus* อยู่ในวงศ์ปลากดทะเล (Ariidae)

ลักษณะ
------

มีรูปร่างคล้ายปลากดคัง (*Hemibagrus wyckioides*) ซึ่งเป็นปลาต่างวงศ์กัน แต่จะมีส่วนหัวที่ยาวและปลายจะงอยปากยื่นแหลมกว่า พื้นลำตัวเป็นสีดำอมน้ำตาล ท้องสีขาว และมีหนวดที่ไม่ยาวเก่าปลากดคัง มีครีบทั้งหมด 8 ครีบ โดยครีบหลังจะยาวใหญ่กว่า เงี่ยงแหลมที่ก้านครีบหลังใหญ่และแหลมคมกว่า ครีบอกมีเงี่ยงขนาดใหญ่แหลมคม ก้านครีบอก ครีบหลัง ครีบท้องสีซีดจาง ครีบไขมันค่อนข้างเล็ก เส้นประสาทข้างลำตัวเล็กมากจนแทบมองไม่เห็น มีขนาดประมาณ 40 เซนติเมตร ใหญ่สุด 80 เซนติเมตร น้ำหนักเต็มที่ประมาณ 6 กิโลกรัม

การกระจายพันธุ์และสถานะในปัจจุบัน
---------------------------------

พบอาศัยอยู่อย่างชุกชุมในอดีตในเขตน้ำกร่อยตอนใต้ถึงน้ำจืดในแม่น้ำบางปะกง แต่พบน้อยมากที่แม่น้ำเจ้าพระยา ในเขตอำเภอเมือง จังหวัดฉะเชิงเทรา จะพบได้บ่อยในอดีตในช่วงที่มีน้ำทะเลหนุน ที่สภาพน้ำมีความเค็มมาก ปลามักจะว่ายน้ำขึ้นทวนน้ำเพื่อหนีความเค็ม

ปัจจุบัน เป็นปลาที่พบได้น้อยมาก จนมีสภาพล่อแหลมต่อการใกล้สูญพันธุ์ (VN) ตามบัญชีแดง ของสหภาพนานาชาติเพื่อการอนุรักษ์ธรรมชาติและทรัพยากรธรรมชาติ (IUCN) ในแม่น้ำเจ้าพระยา ในเขตจังหวัดพระนครศรีอยุธยา พบซากฟอสซิลเพียงไม่กี่ชิ้นที่ก้นแม่น้ำ และในแม่น้ำบางปะกงได้หายไปหลังปี พ.ศ. 2535 ซึ่งก่อนหน้านั้นสามารถจับได้ปีละหลายสิบตัว และมีทุกขนาดตั้งแต่น้ำหนัก 3-5 กิโลกรัม สันนิษฐานว่าเป็นเพราะการสร้างเขื่อนทดน้ำบางปะกง ทำให้ปลาไม่สามารถว่ายทวนน้ำหนีความเค็มได้เหมือนเช่นในอดีต

ปลากดหัวผานยังสามารถพบได้อีกที่ลุ่มแม่น้ำโขง ที่นั่นจัดว่าเป็นปลาที่หาได้ไม่ยาก นิยมนำมาบริโภคมีขายกันในตลาดสดในประเทศลาว โดยพบได้ตั้งแต่ตอนใต้ของน้ำตกหลี่ผี และคอนพะเพ็ง จนถึงจังหวัดกระแจะ ในประเทศกัมพูชา บริเวณปากแม่น้ำโขง แต่ในประเทศไทยไม่มีรายงานพบมานานแล้วกว่า 20 ปี จึงสันนิษฐานว่าอาจสูญพันธุ์ไปแล้วจากธรรมชาติ

อ้างอิง
-------

1. ↑  กิตติพงษ์ จารุธาณินทร์, ชวลิต วิทยานนท์ ดร. *ปลาน้ำจืดหายากที่สุด ๑๐ ชนิดของไทย* นิตยสาร Aquarium Biz ฉบับที่ 16 ปีที่ 2: ตุลาคม 2011 หน้า 60-61

แหล่งข้อมูลอื่น
---------------

* รูปและข้อมูลปลากดหัวผาน

 ข้อมูลที่เกี่ยวข้องกับ Hemiarius verrucosus ที่วิกิสปีชีส์
**ดอร์จิ เชอร์ริง** (ป. 1979) เป็นนักการเมืองจากประเทศภูฏาน ซึ่งได้เป็นรัฐมนตรีว่าการกระทรวงการทำงานและการตั้งถิ่นฐานของมนุษย์ ตั้งแต่วันที่ 7 พฤศจิกายน ค.ศ. 2018 และเป็นสมาชิกสภาผู้แทนราษฎรภูฏาน ตั้งแต่วันที่ 31 ตุลาคม ค.ศ. 2018

ประวัติ
-------

ดอร์จิ เชอร์ริง จบการศึกษาปริญญาตรีสาขาวิศวกรรมโยธา สถาบันวิทยาศาสตร์พลังงานและเทคโนโลยีอินเดีย และปริญญาโทสาขาวิศวกรรมโยธา มหาวิทยาลัยอีดิธ โควาน ประเทศออสเตรเลีย ซึ่งก่อนหน้าที่จะร่วมงานทางการเมือง ดอร์จิ เชอร์ริง เป็นผู้บริหารวิศวกรและรองผู้อำนวยการฝ่ายวิศวกรรม ของกระทรวงการทำงานและการตั้งถิ่นฐานของมนุษย์ เป็นระยะเวลากว่า 7 ปี

อ้างอิง
-------

1. ↑  "Bhutan 2018 Elections". *www.peldendrukpa.com*. คลังข้อมูลเก่าเก็บจากแหล่งเดิมเมื่อ 2021-06-13. สืบค้นเมื่อ 2020-01-17.
2. ↑  "New Cabinet of the Royal Government of Bhutan sworn in on 7th November 2018. – Ministry of Foreign Affairs". *www.mfa.gov.bt*.
3. ↑  "His Majesty The King conferred Dakyen to the new Prime Minister and cabinet ministers - Cabinet Secretariat". *www.cabinet.gov.bt*. คลังข้อมูลเก่าเก็บจากแหล่งเดิมเมื่อ 2018-12-11. สืบค้นเมื่อ 2020-01-17.
4. ↑  "Dorji Tshering". *www.nab.gov.bt*.
5. 1 2  "The Cabinet takes charge". *Business Bhutan*.
**วงศ์ปลาเหล็กใน** หรือ **วงศ์ปลาจิ้มฟันจระเข้แคระ** (วงศ์: Indostomidae) เป็นวงศ์ปลาน้ำจืดขนาดเล็กวงศ์หนึ่ง ที่อยู่ในอันดับ Gasterosteiformes มีความคล้ายคลึงกับม้าน้ำและปลาจิ้มฟันจระเข้มาก มีเพียงสกุลเดียวเท่านั้นคือ *Indostomus*

โดยปลาชนิดแรกของวงศ์นี้ถูกค้นพบเมื่อปี ค.ศ. 1920 ที่ทะเลสาบอี้นดอจี้ในรัฐกะชีน ประเทศพม่า

ลักษณะโดยรวมของปลาในวงศ์นี้คือ มีส่วนหัวและปากสั้น ตาโต มีวงเกล็ดของลำตัวน้อย ส่วนหางเรียงเล็ก มีครีบหลังเป็นก้านแข็งสั้นๆ ที่ตอนหน้าของลำตัว และเป็นครีบอ่อนที่ตอนกลาง มีทั้งครีบอก ครีบท้องอันเล็ก ครีบก้นและครีบหางเป็นรูปพัด ตัวมีสีน้ำตาลอ่อนถึงคล้ำ และมีลายสีคล้ำประ ครีบใส มีความยาวเต็มที่ไม่เกิน 3 เซนติเมตร ทำให้แลดูคล้ายเหล็กในของแมลงหรือแมงบางจำพวก

มีพฤติกรรมอาศัยอยู่ในแหล่งน้ำที่มีไม้น้ำขึ้นอย่างหนาแน่นรวมถึงในพื้นที่พรุด้วย โดยดูดกินแพลงก์ตอนสัตว์เป็นอาหาร มีการขยายพันธุ์คล้ายม้าน้ำ คือ ตัวเมียวางไข่บนใบพืชน้ำ และตัวผู้เป็นผู้ดูแลไข่ 

แพร่กระจายพันธุ์ในภูมิภาคเอเชียตะวันออกเฉียงใต้ ตั้งแต่ พม่า, ไทย, ลุ่มแม่น้ำโขง, มาเลเซีย จนถึงปัจจุบันนี้ ค้นพบแล้ว 3 ชนิด ได้แก่

* *I. crocodilus* Britz & Kottelat, 1999
* *I. paradoxus* Prashad & Mukerji, 1929 (เป็นชนิดแรกที่ค้นพบเจอที่ประเทศพม่า)
* *I. spinosus* Britz & Kottelat, 1999

นอกจากนี้แล้ว ยังได้มีการพบอีกหนึ่งชนิด คือ *I. tiliosi* ในปี ค.ศ. 2001 แต่ยังมิได้รับการรับรองอย่างเป็นทางการ

อ้างอิง
-------

1. ↑  จาก ITIS.gov (อังกฤษ)
2. ↑  Britz, R. and M. Kottelat. (1999). Two new species of gasterosteiform fishes of the genus Indostomus (Teleostei: Indostomidae). *Ichthyol. Explor. Freshwat*. 10(4):327-336.
3. ↑  Berra, Tim M. (2001). *Freshwater Fish Distribution*. San Diego: Academic Press. ISBN 0-12-093156-7
กลุ่มประเทศและองค์กรระหว่างประเทศจำนวนหนึ่งได้บังคับใช้**วิธีการบังคับต่อประเทศเกาหลีเหนือ** ในปัจจุบันการบังคับและคว่ำบาตรนั้นเกี่ยวข้องกับโครงการอาวุธนิวเคลียร์ของเกาหลีเหนือ และบังคับใช้หลังจากการทดสอบนิวเคลียร์ครั้งแรกในปี 2006

สหรัฐบังคับใช้มาตรการคว่ำบาตรในคริสต์ทศวรรษ 1950 และเข้มงวดยิ่งขึ้นอีกหลังจากการทิ้งระเบิดระหว่างประเทศในเกาหลีใต้โดยสายลับเกาหลีเหนือในช่วงคริสต์ทศวรรษ 1980 รวมทั้งเหตุระเบิดที่ย่างกุ้งและเหตุระเบิดของโคเรียนแอร์ เที่ยวบิน 858 ในปี 1988 สหรัฐได้เพิ่มเกาหลีเหนือเข้าในรายชื่อรัฐที่สนับสนุนการก่อการร้าย

การบังคับเกาหลีเหนือเริ่มผ่อนคลายลงในช่วงทศวรรษ 1990 เมื่อรัฐบาลเสรีนิยมของเกาหลีใต้ในขณะนั้นผลักดันนโยบายการมีส่วนร่วมกับเกาหลีเหนือ โดยฝ่ายบริหารของคลินตันได้ลงนามในกรอบข้อตกลงกับเกาหลีเหนือในปี 1994 อย่างไรก็ตาม การผ่อนคลายดังกล่าวมีอายุสั้น เกาหลีเหนือดำเนินโครงการนิวเคลียร์ต่อไปและถอนตัวอย่างจากสนธิสัญญาไม่แพร่ขยายอาวุธนิวเคลียร์ในปี 2003 ทำให้ประเทศต่างๆ ได้ทวงคืนสถานะการบังคับ มติของคณะมนตรีความมั่นคงแห่งสหประชาชาติได้รับการบังคับใช้หลังจากเกาหลีเหนือทำการทดสอบนิวเคลียร์ในปี 2006, 2009, 2013, 2016 และ 2017 ในขั้นต้นการคว่ำบาตรมุ่งเน้นไปที่การห้ามการค้าวัสดุและสินค้าที่เกี่ยวข้องกับอาวุธ แต่ขยายไปสู่สินค้าฟุ่มเฟือยเพื่อกำหนดเป้าหมายไปที่ชนชั้นปกครอง มาตรการบังคับเพิ่มเติมขยายครอบคลุมสินทรัพย์ทางการเงิน ธุรกรรมทางธนาคารและการค้าทั่วไป

เพื่อหลีกเลี่ยงการบังคับ เกาหลีเหนือได้เข้าไปมีส่วนร่วมเกี่ยวกับกิจกรรมที่ผิดกฎหมายในต่างประเทศ

อ้างอิง
-------

1. ↑  Lee, Yong Suk (2018). "Lee, Yong Suk, 2018. "International isolation and regional inequality: Evidence from sanctions on North Korea," Journal of Urban Economics". *Journal of Urban Economics*. **103** (C): 34–51. doi:10.1016/j.jue.2017.11.002. S2CID 158561662.
**ฮัมฮึง** (อักษรโรมัน: Hamhung; เกาหลี: 함흥; ฮันจา: 咸興; อาร์อาร์: *Hamheung*; เอ็มอาร์: *Hamhŭng*) เป็นเมืองทางตอนกลางค่อนไปทางตะวันออกของประเทศเกาหลีเหนือ ประชากรค.ศ. 1993 ราว 709,000 คน เคยเป็นศูนย์กลางการค้าใน ค.ศ. 1392 - ค.ศ. 1910 และพัฒนาเป็นเมืองอุตสาหกรรมในปี ค.ศ. 1920 ระหว่างสงคราม โรงงานได้ถูกทำลายจากการทิ้งระเบิดของสหรัฐอเมริกา นอกจากนั้นยังความสำคัญด้านสถาบันการศึกษาอีกด้วย

ภูมิศาสตร์
----------

เมืองฮัมฮึง ตั้งอยู่ริมฝั่งแม่น้ำซ็องช็อน ในมณฑลฮัมกยองใต้

ประวัติศาสตร์
-------------

เศรษฐกิจ
--------

เมืองฮัมฮึง เป็นแหล่งอุตสาหกรรมเคมีที่สำคัญของเกาหลีเหนือ

การคมนาคม
---------

* ทางรถไฟ: สถานีรถไฟฮัมฮึง ตั้งอยู่บนเส้นทางสายเปียงกรา

วัฒนธรรม
--------

โรงละครฮัมฮึง
โรงละครฮัมฮึง เป็นโรงละครที่ใหญ่ที่สุดในประเทศเกาหลีเหนือ

เมืองพี่น้อง
------------

* จีน เซี่ยงไฮ้ , จีน

บุคคลที่เกิดที่ฮัมฮึง
---------------------

* พระเจ้าแทโจแห่งโชซอน (이성계; 1335–1408) ผู้ก่อตั้งราชวงศ์โชซอน
* แอห์น ซู-คิล (안수길; 1911–1977) นักเขียน
* ริชาด อี. คิม (1932–2009) นักเขียน
* ยูน ควัง-โช (윤광조; born 1946) ศิลปิน
* ยัง เฮียง-โซป (เกิด 1925)


วิกิมีเดียคอมมอนส์มีสื่อที่เกี่ยวข้องกับ **ฮัมฮึง**
**วินาศกรรมโดยรัฐ** (อังกฤษ: state terrorism) หมายถึงการก่อการร้ายหรือความรุนแรงที่กระทำโดยรัฐเพื่อประทุษต่อศัตรูต่างชาติหรือต่อประชาชนของตนเอง

สารานุกรมบริตานิกาได้นิยามคำว่า terrorism อย่างพื้นๆไว้ว่า *"การใช้ความรุนแรงอย่างเป็นระบบแบบแผนเพื่อก่อให้เกิดภาวะความตื่นกลัวในหมู่มวลชนเพื่อหวังผลทางการเมืองประการหนึ่งเป็นพิเศษ"* และยังระบุอีกว่า *"การเกิดขึ้นของภัยร้าย หรือที่มักเรียกว่าภัยร้ายที่ก่อหรือสนับสนุนโดยรัฐนั้น เกิดจากการอำนวยโดยรัฐบาล หรือบ่อยครั้งโดยคณะบุคคลในรัฐบาล เพื่อประทุษต่อประชาชนของรัฐบาล, ต่อคณะบุคคลในรัฐบาล หรือต่อกลุ่มคนหรือรัฐบาลต่างชาติ"*

รุธ เจ เบลคคะลีย์ (Ruth J Blakeley) ศาสตราจารย์ด้านรัฐศาสตร์และความสัมพันธ์ระหว่างประเทศของมหาวิทยาลัยเชฟฟีลด์ ได้วิพากษ์รัฐบาลสหรัฐที่มีส่วนสนับสนุนและเปิดทางให้เกิดวินาศกรรมโดยรัฐไว้ว่า *"เป็นการที่รัฐกล่าวหาว่าร้ายอย่างมิชอบต่อบุคคลพวกหนึ่งโดยอ้างหน้าที่ในการปกป้องประชาชน เพื่อทำให้ประชาชนเป้าหมายค่อยๆเกิดความตื่นกลัวต่อบุคคลพวกนั้น"*  อย่างเช่นในยุคสงครามเย็น สหรัฐเป็นผู้นำในการต่อต้านคอมมิวนิสต์ มีประชาชนที่ถูกรัฐบาลของตน(ที่มีสหรัฐหนุนหลัง)กล่าวหาว่าเป็นคอมมิวนิสต์หลายล้านคนทั่วโลก เหยื่อเหล่านี้ต้องประสบกับการถูกข่มขู่ คุกคาม ทรมาน หรือแม้แต่ถูกสังหาร

อ้างอิง
-------

1. ↑  Aust, Anthony (2010). *Handbook of International Law* (2nd ed.). Cambridge University Press. p. 265. ISBN 978-0-521-13349-4.
2. 1 2  "Terrorism". *Encyclopædia Britannica*. คลังข้อมูลเก่าเก็บจากแหล่งเดิมเมื่อ 2008-08-28. สืบค้นเมื่อ 2018-11-05.
3. ↑  Selden & So, 2003: p. 4.
4. ↑  Martin, 2006: p. 111.
5. ↑  Shanahan, Timothy (2009). *The provisional Irish Republican Army and the morality of terrorism*. Edinburgh University Press. p. 195. ISBN 978-0-7486-3530-6.
6. ↑  ต้นฉบับ: "the systematic use of violence to create a general climate of fear in a population and thereby to bring about a particular political objective"
7. ↑  Blakeley, Ruth (2009). *State Terrorism and Neoliberalism: The North in the South.* Routledge. pp. 21, 22 & 23 ISBN 0415686172
**สนธิสัญญาแบร์น** (ฝรั่งเศส: *Traité de Berne*; อังกฤษ: Treaty of Bern) ซึ่งมีการลงนามเมื่อวันที่ 9 ตุลาคม ค.ศ. 1874 เป็นสนธิสัญญาซึ่งก่อตั้งสหภาพไปรษณีย์ทั่วไป ซึ่งในปัจจุบันเปลี่ยนชื่อเป็นสหภาพสากลไปรษณีย์นับตั้งแต่ ค.ศ. 1878 เนื่องจากมีประเทศสมาชิกเพิ่มขึ้น

สนธิสัญญาดังกล่าวมีการลงนามในกรุงแบร์น ประเทศสวิตเซอร์แลนด์ ซึ่งเป็นที่มาของชื่อสนธิสัญญา เป็นผลมาจากการประชุมระหว่างประเทศซึ่งจัดขึ้นโดยรัฐบาลสวิสเมื่อวันที่ 15 กันยายน ค.ศ. 1874 ในการประชุมมีผู้แทนจาก 22 ประเทศเข้าร่วม แผนสำหรับการประชุมได้ถูกร่างขึ้นโดยเฮนริช ฟอน สเตฟาน เจ้าหน้าที่ไปรษณีย์ชาวเยอรมัน

จุดประสงค์ของสนธิสัญญาเพื่อประสานและวางระเบียบบริการไปรษณีย์ เพื่อให้การแลกเปลี่ยนไปรษณีย์ระหว่างประเทศเป็นไปอย่างเสรี ประเทศผู้ลงนามในสนธิสัญญา ณ ขณะนั้น ได้แก่ จักรวรรดิเยอรมัน จักรวรรดิออสเตรีย-ฮังการี เบลเยี่ยม เดนมาร์ก อียิปต์ สเปน สหรัฐอเมริกา ฝรั่งเศส สหราชอาณาจักร กรีซ อิตาลี ลักเซมเบิร์ก เนเธอร์แลนด์ โปรตุเกส โรมาเนีย จักรวรรดิรัสเซีย เซอร์เบีย สหราชอาณาจักรสวีเดนและนอร์เวย์ สวิตเซอร์แลนด์ และจักรวรรดิออตโตมัน

วันที่ 9 ตุลาคมของทุกปีจะมีการจัดงานวันไปรษณีย์โลก เพื่อรำลึกถึงวันที่มีการลงนามในสนธิสัญญาดังกล่าว

อ้างอิง
-------

* "General Postal Union; October 9, 1874". *The Avalon Project at Yale Law School*. The Lillian Goldman Law Library in Memory of Sol Goldman. สืบค้นเมื่อ 2009-11-30.

แหล่งข้อมูลอื่น
---------------

* Universal Postal Union - About us เก็บถาวร 2010-03-29 ที่ เวย์แบ็กแมชชีน
พม่าตอนล่างแสดงด้วยสีชมพู พม่าตอนบนแสดงด้วยสีส้ม

**บทความนี้มีอักษรพม่า** หากอุปกรณ์ของคุณไม่สามารถเรนเดอร์อักษรนี้ได้ คุณอาจเห็นเครื่องหมายคำถาม, อักษรพิเศษ, กล่อง หรือสัญลักษณ์อื่น ๆ แทนที่อักษรพม่า

**พม่าตอนล่าง** (อังกฤษ: Lower Burma; พม่า: အောက်မြန်မာပြည်) บางครั้งเรียก **พม่านอก** (*Outer Myanmar*) เป็นพื้นที่ทางภูมิศาสตร์ของพม่าอยู่ในบริเวณดินดอนสามเหลี่ยมปากแม่น้ำอิรวดี (เขตอิรวดี, เขตพะโค และเขตย่างกุ้ง) และพื้นที่ตามแนวชายฝั่งของประเทศ (รัฐยะไข่, รัฐมอญ และเขตตะนาวศรี) 

ในภาษาพม่า ประชาชนที่มาจากพม่าตอนบนมักเรียกว่า *อะ-เทต-ตา* สำหรับผู้ชาย และ *อะ-เทียต-ลฮู* สำหรับผู้หญิง ในขณะที่ประชาชนที่มาจากพม่าตอนล่างจะเรียกว่า *เอาะต้า* (အောက်သား) สำหรับผู้ชาย และ *เอาะตู* สำหรับผู้หญิง ส่วน *อะญาต้า* (အညာသား) หมายถึงประชาชนที่อาศัยอยู่ส่วนในของประเทศ

ในทางประวัติศาสตร์ พม่าตอนล่างหมายถึงดินแดนของพม่าที่ถูกผนวกเข้ากับจักรวรรดิบริติชหลังจากสิ้นสุดสงครามพม่า-อังกฤษครั้งที่สอง ใน พ.ศ. 2395 ร่วมกับอาณาจักรยะไข่และดินแดนตะนาวศรีที่ถูกผนวกไปตั้งแต่ พ.ศ. 2369 หลังสนธิสัญญารานตะโบ ศูนย์กลางพม่าตอนล่างอยู่ที่ย่างกุ้ง ครอบคลุมพื้นที่ราบลุ่มแม่น้ำอิรวดีตอนล่างรวมทั้งแปร ก่อนพุทธศตวรรษที่ 24 ดินแดนนี้มีประชากรส่วนใหญ่เป็นชาวมอญและชาวกะเหรี่ยง เคยเป็นที่มั่นและศูนย์กลางทางประวัติศาตร์มอญ

ดูเพิ่ม
-------

* พม่าตอนบน

อ้างอิง
-------

1. ↑  Gustaaf Houtman (1990). *Traditions of Buddhist Practice in Burma*. ILCAA. p. 266.
2. ↑  W. H. Sloan (1876). *A Practical Method with the Burmese Language*. American Mission Press. p. 74.
3. ↑  Mya Than (1992). *Myanmar's External Trade: An Overview in the Southeast Asian Context*. Institute of Southeast Asian. p. 7. ISBN 98-130-1613-2.
4. ↑  James Stuart Olson & Robert Shadle (1996). *Historical Dictionary of the British Empire, Volume 1*. Greenwood Publishing Group. p. 214. ISBN 03-132-9366-X.
**เทศกาลตังโจ่ย** หรือ **เทศกาลฤดูหนาว** (จีน: 冬至; พินอิน: *dōng zhì*, จีนกลาง: ตงจื้อ; อังกฤษ: Dongzhi Festival, Winter Solstice Festival) **ตังโจ่ย** หรือ **ตังจี๋** หรือ **ตงเจี่ย** (ตามสำเนียงแต้จิ๋ว) หรือ  **ตั่งเจะ** (ตามสำเนียงฮกเกี้ยน) มีความหมายถึง เทศกาลเฉลิมฉลองวันเหมายัน คือ วันที่พระอาทิตย์จะส่องแสงสั้นที่สุด หรือ วันที่เป็นจุดที่สุดของฤดูหนาว (The Extreme of Winter) (โดยประมาณจะตรงกับวันที่ 22 ธันวาคม ของทุกปี แต่ปีที่มีอธิกมาส จะตรงกับวันที่ 21 ธันวาคม)

ประวัติ
-------

ในยุคโบราณชาวจีนจะเรียกวันดังกล่าวนี้ว่า เฉี่ยงจี่ (สุดยาว) เป็นหลักการโคจรของดวงอาทิตย์ ในแต่ละปี ภายหลังฤดูสารทชิวฮุง (เทศกาลกินเจ) ในเดือนตุลาคมแล้ว พระอาทิตย์เริ่มเคลื่อนลงสู่ทางทิศใต้ ถึงเส้นรุ้งที่ 23 องศา 26 ลิปดา 59 พิลิปดาใต้ ดังนั้น ทางขั้วโลกเหนือและขั้วโลกใต้ ภูมิอากาศย่อมมีความแตกต่างกันอย่างเห็นได้ชัด ในซีกโลกเหนือแสงแดดในเวลากลางวันนั้นสั้น แต่เวลากลางคืนกลับยาว แต่ที่ทางซีกโลกใต้นั้นกลับตรงกันข้าม วันตังโจ่ยเป็นวันที่ดวงอาทิตย์โคจรอยู่ทางซีกโลกใต้นานที่สุด ดังนั้น วันนี้ จึงถูกเรียกอีกชื่อหนึ่งว่า น่ำจี่ (สุดใต้) และเมื่อผ่านพ้นวันนี้ไปแล้ว ดวงอาทิตย์ก็จะเริ่มโคจรกลับสู่ทางด้านทิศเหนือ วันเวลายามกลางวันก็จะเริ่มต้นยาวขึ้นตามลำดับ วันตังโจ่ย ถือเป็นวันตายตัวของวันที่ 22 (หรือวันที่ 21) ธันวาคม ตามปฏิทินทางสุริยคติสากล แต่สำหรับในปฏิทินจีน ได้ใช้หลักตามจันทรคติ

ดังนั้น เมื่อถือตามหลักของปฏิทินจีน วันตังโจ่ย จึงไม่ตายตัวทุก ๆ ปี แต่จะตรงกับเดือน 11 ตามปฏิทินจีน (เดือนธันวาคม) ซึ่งเรียกว่า เกี๋ยวง๊วย

ในยุคโบราณ ชาวจีนให้ความสำคัญกับเทศกาลตังโจ่ยไม่แพ้วันตรุษจีน เพราะถือเสมือนเทศกาลสิ้นปี ผู้คนจะปิดร้านรวงและบ้านเรือน ทำบุญตามวัดหรือไหว้เจ้า เอกลักษณ์ที่สำคัญในเทศกาลนี้ คือ ผู้คนจะปั้นและกินขนมที่มีลักษณะคล้ายขนมบัวลอยของไทย (ออกเสียงสำเนียงแต้จิ๋วว่า อี๊) ซึ่งทำจากแป้งและต้มกับน้ำเชื่อม เพื่อเพิ่มความอบอุ่นให้แก่ร่างกาย ในภูมิภาคแต่ละที่ของจีนจะกินขนมชนิดนี้และมีชื่อเรียกแตกต่างออกไป เช่น ทางเหนือจะกินเกี๊ยวน้ำ ทางใต้จะกินขนมชนิดนี้ที่มีลูกใหญ่และเรียกว่า "ยฺเหวียนเซียว" (ทังยฺเหวียน, 湯圓) โดยมีความเชื่อว่า เมื่อรับประทานแล้วคนในครอบครัวจะรักผูกพันกันยิ่งขึ้น เพราะเมื่อถึงเทศกาลนี้แล้ว ญาติพี่น้องที่จากไปอยู่แต่ละที่ จะหวนคืนกลับบ้านมาอยู่พร้อมหน้ากันอีกครั้ง อีกทั้งยังเชื่อว่าเป็นมงคลเพราะอายุเพิ่มขึ้นอีกหนึ่งปี 

ดังนั้นเทศกาลนี้จึงมีชื่อเรียกอีกอย่างหนึ่งว่า **เทศกาลไหว้ขนมบัวลอย** ซึ่งประเพณีการรับประทานขนมบัวลอยนี้ก็ยังคงปฏิบัติมาจนถึงปัจจุบัน

ดูเพิ่ม
-------

* เหมายัน
* แชเบยอลดอ (شب یلدا) เทศกาลในวัฒนธรรมเปอร์เซียที่คล้ายกัน

อ้างอิง
-------

1. ↑  "Traditional Chinese Festivals". *china.org.cn*. 29 ธันวาคม 2007. สืบค้นเมื่อ 20 สิงหาคม 2022.
2. ↑  Aksjeselskap, Time and Date (2016). "Dōngzhì Festival in Taiwan". *timeanddate.com*. Time and Date AS.
3. ↑  "Dongzhi Festival celebrates the winter solstice". *gbtimes.com*. 19 ธันวาคม 2016. คลังข้อมูลเก่าเก็บจากแหล่งเดิมเมื่อ 15 สิงหาคม 2018.
4. ↑  "ไหว้ขนมบัวลอย ป้ายตั่งเจะ". *OK Nation*. 23 ธันวาคม 2009.

แหล่งข้อมูลอื่น
---------------

* *สารทตังโจ่ย*, คลังข้อมูลเก่าเก็บจากแหล่งเดิมเมื่อ 25 ธันวาคม 2008

  


| * ด
* ค
* ก
เทศกาลต่าง ๆ ในวัฒนธรรมจีน |
| --- |
| 
* ตรุษจีน (เดือน 1)
* เช็งเม้ง (เดือน 3)
* ไหว้บ๊ะจ่าง (เดือน 5)
* เจ็ดนางฟ้า (เดือน 7)
* สารทจีน (เดือน 7)
* เทศกาลพ้อต่อ (เดือน 7)
* ไหว้พระจันทร์ (เดือน 8)
* กินเจ (เดือน 9)
* ตังโจ่ย (เดือน 11)

 |
เซ็มเบ
**เซ็มเบ** (煎餅) คือ ข้าวเกรียบแบบหนึ่ง ที่มีหลายรูปทรง ขนาด และรสชาติ โดยปกติแล้วจะเป็นรสเค็ม(ส่วนใหญ่​รสเค็มจะเป็นรสชาติของโชยุ)​แต่รสหวานก็มีให้เห็น ส่วนใหญ่แล้วเซ็มเบจะรับประทานคู่กับชาเขียว เป็นขนมและจัดให้แขกที่มาเยี่ยมเยียนที่บ้าน

ลักษณะ
------

ปกติแล้วเซ็มเบจะทำโดยการอบ หรือย่างถ่านแบบดั้งเดิม ระหว่างปรุงอาจมีการทาเซ็มเบด้วยซอสปรุงรส ซึ่งส่วนมากทำจากซอสถั่วเหลืองและมิริง จากนั้นอาจห่อด้วยสาหร่ายและปรุงด้วยเกลือ

ในประเทศจีน เซ็มเบ อ่านว่า เจียนปิ่ง (jiānbǐng) (煎餅) โดยมีหลายแบบเช่น ซานตงเจียนปิ่ง และเทียนจินเจียนปิ่ง อย่างไรก็ตาม เหล่านี้ถือว่าเป็นอาหารคนละอย่างกัน ในประเทศจีน เจียนปิ่งนั้นมีลักษณะคล้ายแพนเค้ก ใกล้เคียงกับโอโกโนมิยากิ ในขณะที่ของประเทศญี่ปุ่นนั้นมีความแข็ง และเป็นขนมไม่ใช่อาหารหลัก อย่างไรก็ตาม ขนมปังกรอบซึ่งคล้ายกับเซ็มเบญี่ปุ่นมีในประเทศจีนในปัจจุบัน ชื่อสมัยใหม่คือ 仙贝 (พินอิน: *xianbei*) ซึ่งออกเสียงคล้ายกับเซ็มเบ

เซ็มเบหวาน (甘味煎餅) มาถึงประเทศญี่ปุ่นในช่วงราชวงศ์ถัง บันทึกการใช้ครั้งแรกอยู่ใน ค.ศ. 737 และยังมีความคล้ายกับรูปแบบของราชวงศ์ถัง โดยแรกเริ่มนั้นแพร่หลายแถบคันไซ ซึ่งรวมไปถึง เซ็มเบ "กระเบื้องหลังคา" แบบดั้งเดิม เครื่องปรุงที่ใช้ได้แก่มันฝรั่งและแป้งข้าวสาลี หรือข้าวเหนียว และยังคล้ายกับเค้กคัสเตลลา (มีความแตกต่างอย่างเห็นได้ชัดเมื่อเทียบกับเซ็มเบในปัจจุบัน)

เซ็มเบแบบโบราณแบบนี้ยังหาได้ เช่นที่ อิกะ เมอิบุตสึ คาตายากิ (Iga meibutsu katayaki) ในเมืองอิกะ 

สิ่งที่คนญี่ปุ่นเรียกว่าเซ็มเบในปัจจุบันนั้นเริ่มได้รับความนิยมในยุคเอโดะโดยร้าน Sōkajuku ที่ทำให้เซ็มเบรสซอสถั่วเหลืองเป็นที่นิยมทั่วประเทศญี่ปุ่น 

เซ็มเบแบบโบราณมีหลากหลายรูปแบบ แบ่งเป็น 2 กลุ่ม เซ็มเบหวาน (มีมากกว่า 15 แบบ) ขนมข้าวเซ็มเบ (米菓煎餅) และอื่น ๆ ซึ่งรวมไปถึงเซ็มเบปลา (魚せんべい) เซ็มเบดอกบัว (蓮根煎餅) และเซ็มเบกระดูก (骨せんべい)

เซ็มเบยุคใหม่นั้นมีความสร้างสรรค์เป็นอย่างมาก และอาจมีรสกิมจิ วาซาบิ แกงกะหรี่ ไปจนถึงช็อกโกแลต

เซ็มเบคันไซ ส่วนมากใช้ข้าวเหนียว มีการปรุงแต่งเพียงเล็กน้อยและมีเนื้อที่ละเอียดอ่อน (*saku saku*) เซ็มเบคันโต โดยดั้งเดิมมาจากอูรูจิไม (uruchimai) ข้าวที่ไม่เหนียว รวมไปถึงมีความกรอบ (*kari kari*) และรสชาติที่กลมกล่อม

ข้าวเกรียบญี่ปุ่นแบบบาง (薄焼きせんべい　อูซูยากิ เซ็มเบ) ได้รับความนิยมในประเทศออสเตรเลีย และประเทศอื่น ๆ

อ้างอิง
-------

1. ↑  "HISTORY". คลังข้อมูลเก่าเก็บจากแหล่งเดิมเมื่อ 2013-04-09. สืบค้นเมื่อ March 7, 2013.
**ฟ้ามิอาจกั้น** (อังกฤษ: Love and Passion 1982) เป็นละครโทรทัศน์แนวสากลย้อนยุคยอดนิยมของ ทีวีบี เนื้อเรื่องอิงในประวัติศาสตร์เกิดขึ้นในช่วงทศวรรษ 1930 ของจีนในการกอบกู้และการอยู่รอดของชาติ มีทั้งหมด 30 ตอนจบ ผู้อำนวยการผลิต คือ หวังเทียนหลิน นำแสดงโดย เซียะเสียน, วังหมิงฉวน, หลี่เหลี่ยงเหว่ย

นักแสดงนำ(บางส่วน)
------------------

* เซียะเสียน รับบท
* วังหมิงฉวน รับบท จวงม่งเตี๋ย
* หลี่เหลียงเหว่ย รับบท เทียนหยา
* เจิ้งชิงอี่ รับบท ภรรยาของเทียนหยา

เรตติ้งความสำเร็จ
-----------------

### ในฮ่องกง

ละครเรื่องนี้เป็นหนึ่งในสิบละครทีวี ที่มีเรตติ้งเฉลี่ยสูงสุดแห่งปีพ.ศ. 2525 (1982)

### ทั่วโลก

เป็นหนึ่งในสิบละครทีวีบีที่มีเรตติ้งสูงสุดทั่วโลก อีกด้วย โดยมียอดผู้ชมดูสดผ่านหน้าจอครั้งแรกในแต่ละที่ทั่วโลก คือ 233,670,040 คน

ผลกระทบ
-------

นอกจากละครเรื่องนี้จะมีเรตติ้งทั่วโลก ที่ดีมากแล้ว
บทเพลงในละครเรื่องนี้ที่แต่งโดย **"หวงจาน**" (黃霑) ทำงานร่วมกับ **"เติ้งเว่ยเซียง**"
ขับร้องผ่านน้ำเสียงของ วังหมิงฉวน ก็ฮิตมากเช่นกันในช่วงที่ละครออกฉาย

สำหรับบทเพลงประกอบละครเรื่องนี้ มีนักวิจารณ์บางคนชี้ให้เห็นว่ามีเนื้อเพลงแสดงทัศนคติเชิงบวกต่อการใช้ชีวิต และเนื้อร้องสรรเสริญความรักของเพื่อนมนุษย์และเต็มไปด้วยสีสันของกวีนิพนธ์คลาสสิก จึงเป็นหนึ่งในบทเพลงประกอบละครสุดคลาสสิก อีกเรื่อง

เกร็ดเล็กเกร็ดน้อย
------------------

วังหมิงฉวน มีละครที่ได้รับความนิยม ทั้งในเกาะฮ่องกง และต่างประเทศ อยู่มากมายหลายเรื่องที่สร้างความประทับใจต่อผู้ชม และนับได้ว่า ละครเรื่อง ฟ้ามิอาจกั้น เป็นละครที่ประสบความสำเร็จทางด้านเรตติ้งทั่วโลก สำหรับการแสดงในวัยสาวของ วังหมิงฉวน มากที่สุด

อิทธิพล
-------

จากความสำเร็จในอดีตของเวอร์ชัน ฟ้ามิอาจกั้น 1982 ที่ยังคงตราตรึงใจของแฟนละครยุคเก่า

หลายสิบปีต่อมาได้มีการนำมาสร้างใหม่โดยใช้ชื่อเดิมคือ ฟ้ามิอาจกั้น 2020 (万水千山总是情 Love and Passion) และยังได้ เซียะเสียน มาร่วมแสดงในเวอร์ชันใหม่อีกด้วย แต่ถึงกระนั้น ก็ไม่สามารถลบภาพความสำเร็จในเวอร์ชันเก่า

การฉายในไทย
-----------

หลังจากฉายตอนอวสานในเกาะฮ่องกง เมื่อวันที่ 31 ธันวาคม พ.ศ. 2525

ต้นปีพ.ศ. 2526 มีการนำมาฉายในไทยครั้งแรกทางช่อง 3 เริ่มเมื่อวันที่ 22 มีนาคม พ.ศ. 2526 - 2 พฤษภาคม พ.ศ. 2526
เวลาประมาณ 21.25 น. -22.25 น. ทุกวันจันทร์ ถึง ศุกร์

อ้างอิง
-------

1. ↑  黃霑 (2003-09-11). "บทเพลงประกอบละคร "ความรักและความหลงใหล"". *南方都市報*. p. B42.
2. ↑  Huang, Guoen,; 黃國恩,. *เพลงสุดฮิตในลัคร ฟ้ามิอาจกั้น*. Xianggang. p. 25. ISBN 978-988-8571-24-6. OCLC 1101291993. คลังข้อมูลเก่าเก็บจากแหล่งเดิมเมื่อ 2020-09-14. สืบค้นเมื่อ 2020-02-22.`{{cite book}}`: CS1 maint: extra punctuation (ลิงก์) CS1 maint: multiple names: authors list (ลิงก์)
3. 1 2  张振涛 (1990). *พจนานุกรมชื่นชมเพลงจีนและต่างประเทศ* (ภาษาChinese (China)). 世界知识出版社. p. 444. ISBN 978-7-5012-0298-0.
4. ↑  Yang rui qing; 杨瑞庆 (2018). *ละครยอดนิยม 1982* (Di 1 ban ed.). Zhongqing: Xi nan shi fan da xue chu ban she. ISBN 978-7-5621-9032-5. OCLC 1096360989.
5. ↑  Zou yi; Peng long; 邹毅.; 彭龙. (2005). *Lian lian ou mei qing huai*. Wu han: Chang jiang wen yi chu ban she. ISBN 7-5354-3097-X. OCLC 302410330.
6. ↑  澎湃新闻 (2022-02-18). "ฟ้ามิอาจกั้น". *baike*. สืบค้นเมื่อ 2021-11-27.

แหล่งข้อมูลอื่น
---------------

* 萬水千山總是情 (試聽) ที่ยูทูบ
* 勇敢的中國人 (試聽) ที่ยูทูบ
**เฉิน ยฺหวิน** (จีนตัวย่อ: 陈云; จีนตัวเต็ม: 陳雲; พินอิน: *Chén Yún*; 13 มิถุนายน พ.ศ. 2448 – 10 เมษายน พ.ศ. 2538) เป็นหนึ่งในผู้นำที่มีอิทธิพลมากที่สุดของจีนในช่วงคริสต์ทศวรรษ 1980 และ 1990 และเป็นหนึ่งในผู้กำหนดนโยบายสำคัญสำหรับการปฏิรูปและการเปิดประเทศร่วมกับเติ้ง เสี่ยวผิง เขายังเป็นที่รู้จักในชื่อ **เลี่ยว เฉินยฺหวิน** (廖陈云) เนื่องจากลุงของเขา **เลี่ยว เหวินกวาง** (廖文光) ได้รับเขาเป็นบุตรบุญธรรมหลังจากบิดามารดาเสียชีวิต

เฉินเป็นบุคคลสําคัญทางการเมืองของพรรคคอมมิวนิสต์จีนก่อนการก่อตั้งประเทศ เขาเข้าร่วมคณะกรรมการกลางพรรคในปี 2474 และเข้าร่วมคณะกรมการเมืองในปี 2477 ต่อมาในปี 2480 เขาได้รับตำแหน่งหัวหน้าฝ่ายองค์การพรรคคอมมิวนิสต์จีน และกลายเป็นหนึ่งในที่ปรึกษาใกล้ชิดของเหมา เจ๋อตง ผู้นําพรรคคอมมิวนิสต์จีน เขามีบทบาทสำคัญในขบวนการแก้ไขเหยียนอันในปี 2485 และเริ่มรับผิดชอบด้านเศรษฐกิจในปีเดียวกัน และท้ายที่สุดก็ได้เป็นหัวหน้าคณะกรรมาธิการการเงินและเศรษฐกิจกลางตั้งแต่ปี 2492

หลังจากการก่อตั้งประเทศ เฉินเป็นบุคคลสําคัญในการบรรเทาความคิดทางเศรษฐกิจที่รุนแรงของเหมา และมีส่วนสำคัญในการฟื้นฟูเศรษฐกิจจีนหลังจากหายนะของนโยบายก้าวกระโดดไกลไปข้างหน้า (2501–03) ร่วมกับเติ้ง เสี่ยวผิง และโจว เอินไหล และหันไปสนับสนุนเศรษฐกิจแบบ "กรงนก" (อนุญาตให้ระบบเศรษฐกิจแบบตลาดมีบทบาท แต่ยังต้องถูกควบคุมเหมือน "นกในกรง") เฉินถูกลดทอนตำแหน่งในช่วงการปฏิวัติทางวัฒนธรรม แม้ว่าเขาจะกลับมามีอำนาจอีกครั้งหลังจากเหมาถึงแก่อสัญกรรมในปี 2519

หลังจากการฟื้นอำนาจของเติ้ง เสี่ยวผิง เฉินได้ออกคําวิจารณ์นโยบายลัทธิเหมา ประณามการขาดนโยบายเศรษฐกิจของจีน และต่อมาได้กลายเป็นหนึ่งในผู้ออกแบบนโยบายการปฏิรูปเศรษฐกิจจีนของเติ้ง ในช่วงทศวรรษที่ 1980 และ 1990 เฉินได้รับการยกย่องว่าเป็นผู้มีอํานาจมากเป็นอันดับสองของจีนรองจากเติ้ง และต่อมาได้รับการยอมรับว่าเป็นหนึ่งในแปดผู้อาวุโสของพรรคคอมมิวนิสต์จีน

ในตอนแรก เฉินเป็นผู้สนับสนุนการปฏิรูปเศรษฐกิจอย่างแข็งขัน แต่ต่อมาเขาเริ่มมีแนวคิดอนุรักษ์นิยมต่อการปฏิรูปมากขึ้นในขณะที่นโยบายกำลังคืบหน้า เขากลายเป็นบุคคลสำคัญในการชะลอการปฏิรูปต่าง ๆ และกลายเป็นผู้นำของฝ่ายอนุรักษ์นิยมในพรรค เฉินลาออกจากคณะกรรมการกลางในปี 2530 แต่ยังคงอิทธิพลของเขาในฐานะประธานคณะกรรมการที่ปรึกษากลาง และถอนตัวจากเวทีการเมืองโดยสมบูรณ์ในปี 2535

ประวัติ
-------

มรดก
----

อ้างอิง
-------

1. ↑  Patrick E. Tyler (April 12, 1995). "Chen Yun, Who Slowed China's Shift to Market, Dies at 89". *The New York Times*.
2. ↑  Stefan Landsberger. "Chen Yun". *chineseposters.net*. เก็บจากแหล่งเดิมเมื่อ 2014-07-02. สืบค้นเมื่อ 2014-08-13.
**วัดปู่บัว** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสนามชัย อำเภอเมืองสุพรรณบุรี จังหวัดสุพรรณบุรี

วัดปู่บัว เดิมเรียกว่า **วัดปลูกบัว** ต่อมาจึงเพี้ยนมาเป็น "วัดปู่บัว" เล่ากันว่าเป็นวัดหนึ่งในเส้นทางประวัติศาสตร์ ตามตำนานสมเด็จพระนเรศวรมหาราช ว่าเคยเป็นสถานที่ปลูกบัวเพื่อขอขมาดวงวิญญานของเหล่าทหารที่เข้าร่วมสู้รบในสงครามยุทธหัตถีที่ทรงมีต่อพระมหาอุปราชาแห่งพม่า เมื่อพ.ศ. 2134 กรมศิลปากรได้ประกาศให้วัดปู่บัวขึ้นทะเบียนเป็นโบราณสถานแห่งชาติในราชกิจจานุเบกษา เล่ม 52 ตอนที่ 75 วันที่ 8 มีนาคม พ.ศ. 2478 โดยตั้งวัดเมื่อ พ.ศ. 2476 ได้รับพระราชทานวิสุงคามสีมาเมื่อ พ.ศ. 2489

สถานที่ตั้งวัดอยู่นอกกำแพงเมืองสุพรรณบุรีและอยู่ฝั่งตะวันออกของแม่น้ำสุพรรณบุรี พบพระพุทธรูปหินทรายนาคปรกศิลปะบายน จำนวน 32 องค์จากใต้พื้นดินและพบลานทอง 1 แผ่น ลักษณะศิลปกรรมของโบราณสถานสันนิษฐานว่าสร้างมาตั้งแต่สมัยต้นกรุงรัตนโกสินทร์และพบหลักฐานชิ้นส่วนภาชนะดินเผา เตาเผาภาชนะดินเผาโบราณ ทำให้สันนิษฐานว่าบริเวณนี้น่าจะเคยเป็นที่ตั้งของชุมชนโบราณ

โบราณสถานมีเจดีย์ทรงสี่เหลี่ยม องค์เจดีย์หันหน้าไปทางแม่น้ำสุพรรณุบรี ด้านตะวันตกมีซุ้มเปิดเข้าสู่ห้องภายในองค์เจดีย์ ส่วนยอดเป็นบัวโถ เป็นเจดีย์สกุลช่างอู่ทองตั้งอยู่ด้านหลังวัดใกล้แม่น้ำ เจดีย์รายตั้งอยู่ด้านหน้าของเจดีย์ประธาน แบ่งได้เป็น 2 รูปแบบ คือเจดีย์มณฑปยอดระฆังและเจดีย์ทรงระฆังเหลี่ยมย่อมุมไม้สิบสอง

วัดมีอุโบสถสร้างเมื่อ พ.ศ. 2488 ขนาด 5 ห้อง กว้าง 8.50 เมตร ยาว 24 เมตร ภายในมีภาพพุทธประวัติใส่กรอบประดับอยู่ และยังเป็นประดิษฐานพระประธานประจำอุโบสถ ปางมารวิชัย ขนาดหน้าตักกว้าง 79 นิ้ว เนื้อศิลาแลง มีอายุประมาณ 200 ปี เป็นพระพุทธรูปที่ย้ายมาจากวัดเสือที่อยู่ทางทิศใต้วัดปู่บัว เป็นพระประธานที่ประดิษฐานมาแล้ว 3 อุโบสถ จึงเรียกกันว่า *หลวงพ่อสามโบสถ์*

อ้างอิง
-------

1. ↑  "วัดปู่บัว". สำนักงานคณะสงฆ์ภาค ๑๔.
2. ↑  "วัดปู่บัว". สำนักงานพระพุทธศาสนาแห่งชาติ.
3. ↑  กรมศิลปากร. "วัดปู่บัว" ระบบภูมิสารสนเทศ แหล่งมรดกทางศิลปวัฒนธรรม. (ออนไลน์). เข้าถึงเมื่อ 6 ธันวาคม 2565. เข้าถึงจาก
4. ↑  "วัดปู่บัว".
สำหรับความหมายอื่น ดูที่ โคโยตี้ (แก้ความกำกวม)

ในสังคมไทย คำว่า "**โคโยตี้**" หมายถึง บุคคลที่หาเลี้ยงชีพด้วยเต้นทำเพลงทำนองเร้าใจในแนวเย้ายวนกามารมณ์ ชื่ออาชีพนี้มาจากชื่อภาพยนตร์ตะวันตกเรื่อง "โคโยตี้ อั๊กลี่ บาร์ห้าวสาวฮ็อต" เนื้อหาเกี่ยวกับหญิงที่ทำงานในสถานบันเทิงและเต้นในบาร์

ในเมืองไทยเริ่มมีสาวโคโยตี้ครั้งแรกที่ฟอร์เต้ สถานบันเทิงแห่งหนึ่งในซอยสุขุมวิท 24 ในช่วง พ.ศ. 2545

ปัญหาสังคม
----------

อาชีพโคโยตี้ในประเทศไทยยังก่อปัญหาให้แก่สังคมอีกด้วย โดยเมื่อวันที่ 29 ตุลาคม พ.ศ. 2549 คุณหญิงไขศรี ศรีอรุณ รัฐมนตรีว่าการกระทรวงวัฒนธรรม เปิดเผยว่า กระทรวงฯ ได้รับหนังสือจากสำนักราชเลขาธิการความว่า สมเด็จพระนางเจ้าฯ พระบรมราชินีนาถ มีพระราชปรารภทรงห่วงใยถึงเรื่องการจัดแสดงโคโยตี้ในวัด หลังจากทอดพระเนตรการถ่ายทอดสดงานบั้งไฟพญานาคจากจังหวัดหนองคายในช่วงวันออกพรรษา ภายหลังกระทรวงวัฒนธรรมจึงเตรียมออกมาตรการคุมเข้มไม่ให้เยาวชนอายุต่ำกว่า 20 ปี เต้นโคโยตี้

ดูเพิ่ม
-------

* สตริปเปอร์

อ้างอิง
-------

1. ↑  ข่าว กปส. สมเด็จพระนางเจ้าฯ พระบรมราชินีนาถ ทรงห่วงการเผยแพร่ภาพสาวโคโยตี้ในวัด เก็บถาวร 2007-03-11 ที่ เวย์แบ็กแมชชีน
2. ↑  ข่าว กปส. รมว.พม.จี้ อปท.ดูแลความเหมาะสมการแสดงโคโยตี้ ชี้ต้องแก้ทั้งระบบ เก็บถาวร 2007-03-11 ที่ เวย์แบ็กแมชชีน
**ดับเบิลยูดับเบิลยูอี ทูโอไฟว์ ไลว์ฟ** (WWE 205 Live) เป็นรายการโทรทัศน์ที่เกี่ยวกับมวยปล้ำอาชีพ ของ เวิลด์เรสต์ลิงเอ็นเตอร์เทนเมนต์ (WWE) โดยเป็นรายการที่แยกออกมาเป็นการปล้ำของนักมวยปล้ำรุ่นครุยเซอร์เวทโดยเฉพาะ ซึ่งนักมวยปล้ำทุกคนที่ปล้ำในรายการนี้จะต้องมีน้ำหนักอยู่ที่ไม่เกิน 205 ปอนด์

โดยรายการ ***ทูโอไฟว์ ไลว์ฟ*** จะออกอากาศทุกคืนวันอังคาร หลังจบรายการ ***สแมคดาวน์ ไลว์ฟ*** และ ***ทอล์คกิ้ง สแมค*** เวลา 4 ทุ่มตรง ตามเวลาของอเมริกา โดยภายหลังได้ย้ายเวลาออกอากาศไปเป็น 5 ทุ่มตรงจนถึงช่วงเดือนกรกฎาคม 2017

ประวัติรายการ
-------------

เวทืและฉากเปิดตัวของทูโอไฟว์ ไลว์ฟ
รายการจะคัดเอานักมวยปล้ำจากผู้เข้าแข่งขันในรายการ ครุยเซอร์เวท คลาสสิค ทัวร์นาเม้นท์ และคนอื่นๆที่เพิ่งเซ็นสัญญาเพิ่มเข้ามาใหม่ก็จะเข้ามาเป็นนักมวยปล้ำแบบฟูลไทม์ในรุ่นครุยเซอร์เวท ดับเบิลยูดับเบิลยูอี ซึ่ง ทริปเปิล เอช นักมวยปล้ำชื่อดังและเจ้าหน้าที่ฝ่ายบริหารและการผลิตคนปัจจุบัน ได้กล่าวว่า รายการได้ถูกออกแบบมาเพื่อแสดงจุดเด่นของลีคนี้โดนเฉพาะ ซึ่งจะมีความโดดเด่นและเป็นเอกลักษณ์ของเฉพาะตัวเมื่อเทียบรายการอื่นของดับเบิลยูดับเบิลยูอี

โดยในรายการ ***รอว์*** นั้น ก็จะมีช่วงเวลาของการปล้ำและเนื้อเรื่องของนักมวยปล้ำรุ่นครุยเซอร์เวทโดยเฉพาะ นับตั้งแต่ที่มีการแยกค่าย ***รอว์*** กับ ***สแมคดาวน์ ไลว์ฟ*** ในปี 2016 ซึ่งหลังจากที่มีรายการ ***ทูโอไฟว์ ไลว์ฟ*** ออกอากาศตามมา นักมวยปล้ำรุ่นครุยเซอร์เวทก็จะปรากฏตัวได้ทั้งในรายการ ***รอว์*** และ ***ทูโอไฟว์ ไลว์ฟ*** อีกทั้งยังไปปรากฏตัวในรายการ ***เอ็นเอ็กซ์ที*** ได้เป็นครั้งคราวอีกด้วย

รายการ ***ทูโอไฟว์ ไลว์ฟ*** ออกอากาศครั้งแรกในวันที่ 29 พฤศจิกายน 2016 โดยคู่เอกในคืนวันนั้นเป็นการปล้ำระหว่าง ริช ซวอนน์ ปะทะ ดิ ไบรอัน เคนดริก ชิงดับเบิลยูดับเบิลยูอีครุยเซอร์เวทแชมเปียนชิป โดยซวอนน์สามารถเอาชนะและกระชากแชมป์จาก เคนดริก ไปได้

อ้างอิง
-------

1. ↑  WWE 205 Live

| * ด
* ค
* ก
ดับเบิลยูดับเบิลยูอี |
| --- |
| ผู้บริหาร | 
* วินซ์ แม็กแมน
* ลินดา แม็กแมน
* เชน แม็กแมน
* สเตฟานี แม็กแมน
* ทริปเปิลเอช

 |  |
| รายการที่ออกอากาศ | 
* รอว์
* สแมคดาวน์
* เอ็นเอ๊กซ์ที
* เมนอีเวนต์
* ทูโอไฟว์ ไลว์ฟ

 |
| การคัดผล | 
* 2002
* 2004
* 2005
* 2006
* 2007
* 2008
* 2009
* 2010
* 2011
* 2016
* 2017
* 2018

 |
| ค่ายพัตนาทักษะ | 
* ดิพเซาธ์เรสต์ลิง
* ฟลอริดาแชมเปียนชิปเรสต์ลิง
* ฮาร์ทแลนด์เรสต์ลิงแอสโซเซียชั่น
* อินเตอร์เนชั่นแนลเรสต์ลิงแอสโซเซียชั่น
* เมมพิสแชมเปียนชิปเรสต์ลิง
* โอไฮโอแวลลีเรสต์ลิง

 |
| บริษัทย่อย | 
* สตูดิโอ
* มิวสิก
* แม็กกาซีน
* โฮม วิดีโอ
* วิดีโอ สตอรี่
* บู๊ก
* ยูนิเวิร์ส

 |
| การเข้าซื้อกิจการงานเด่น | 
* เวิลด์แชมเปี้ยนชิพเรสต์ลิง
* เอ็กซ์ตรีม แชมเปี้ยนชิพ เรสต์ลิง
* อเมริกัน เรสต์ลิง แอสโซเชิลชั่น
* เวิลด์คลาสส์แชมเปียนชิปเรสต์ลิง

 |
| ดูเพิ่ม | 
* รายการศึกใหญ่
* ตระกูลแม็กแมน
* การขยายยี่ห้อของดับเบิลยูดับเบิลยูอี
* มันนีอินเดอะแบงก์
* สแลมมีอะวอร์ด
* คิงออฟเดอะริง
* อ็องเดรเดอะไจแอนต์ เมโมเรียล แบตเทิลรอยัล
* เรสเซิลเมเนียวีเมนส์แบตเทิลรอยัล
* ดัสตี โรดส์ แท็กทีม คลาสสิก
* ทริปเปิลคราวน์แชมเปียนชิป
* แกรนด์สแลมแชมเปียนชิป
* ดับเบิลยูดับเบิลยูอี ทัวร์นาเมนต์
* ดับเบิลยูดับเบิลยูอี มิกซ์แมทช์ ชาลเล้นจ์

 |
**ดับเบิลยูดับเบิลยูอี ฮีท** เป็นรายการโทรทัศน์ที่เกี่ยวกับมวยปล้ำอาชีพ ของ WWE โดยออกอากาศทุกวันอาทิตย์ซึ่งเริ่มออกอากาศตั้งแต่วันที่ 2 สิงหาคม ค.ศ. 1998 จนถึงวันที่ 30 พฤษภาคม ค.ศ. 2008

ประวัติ
-------

### รูปแบบก่อน

WWF Sunday Night Heat เริ่มออกอากาศครั้งแรกทางช่อง USA Network ในวันที่ 2 สิงหาคม 1998 ในประเทศสหรัฐอเมริกา โดยฉาย 1 ชั่วโมงจะมีการถ่ายทอดสดในคืนวันอาทิตย์ ซึ่งเป็นโปรแกรมหลักที่สองของ WWF ประจำสัปดาห์โทรทัศน์แสดงเส้นขึ้นให้บริการเป็นข้อมูลเสริมของโปรแกรมวันจันทร์ Raw Night Heat จะคุณลักษณะรูปแบบคล้ายกับว่าการ Raw จันทร์คืน feuds อย่างต่อเนื่องที่จากสัปดาห์ก่อนหน้าจะคืบหน้าในระหว่างการแสดงและในวันต่อไปของวัตถุดิบจันทร์คืนจะได้รับการส่งเสริมอย่างมาก เมื่อวันที่กำหนด WWF pay-per- View คืนเหตุการณ์ความร้อนก็จะเป็นตัวอย่างแสดงให้กับกิจกรรม

โทรทัศน์และตารางอินเทอร์เน็ต
----------------------------

* **สหรัฐอเมริกา**

* *USA Network* - Sunday Nights (1998- 2000)
* *MTV* - Sunday Nights (2000- 2003)
* *The New TNN/Spike TV* (2003- 2005)
* *WWE.Com* - Fridays (2005- 2008)

* **สหราชอาณาจักร**

* *Channel 4* - Sunday Afternoons (2000)
* *Channel 4* - Sunday Nights (2000- 2001)
* *Sky One* - Sunday Mornings & Sky Sports - Sunday Nights (2003- 2004)
* *Sky Sports* - Sunday Mornings/Sunday Nights (2005)
* *Sky Sports* - Sunday Mornings (2005- 2008)

แหล่งข้อมูลอื่น
---------------

* *WWE Heat* ที่อินเทอร์เน็ตมูวีเดตาเบส
* –*WWE Heat* ที่ทีวีดอตคอม
**คลองหม่อมแช่ม** หรือเรียกสั้น ๆ ว่า **คลองหม่อม** เป็นคลองขุดที่เชื่อมคลองขุนศรีกับคลองบางภาษี (บึงลาดสวาย) ในพื้นที่อำเภอไทรน้อย จังหวัดนนทบุรี และอำเภอบางเลน จังหวัดนครปฐม ริมคลองหม่อมแช่มมีชุมชนเชื้อสายมอญ คือ ชุมชนบ้านหม่อมแช่ม

ประวัติ
-------

ก่อนหน้าที่จะมีการขุดคลองหม่อมแช่ม มีคนไทยเชื้อสายมอญจากพระประแดง ได้มาจับจองพื้นที่ถางป่าทำนาในบริเวณคลองขุนศรี รวมกับกลุ่มคนไทยเชื้อสายมอญที่มาจากมหาชัยจนชุมชนขยายใหญขึ้น ชาวบ้านขาดน้ำในการทำนา หม่อมแช่ม กฤดากร ณ อยุธยา ในพระเจ้าบรมวงศ์เธอ กรมพระนเรศรวรฤทธิ์ ได้เห็นความเดือดร้อนของชาวบ้านจึงได้บริจาคเงินจำนวนหนึ่งให้ขุดคลองเชื่อมคลองขุนศรี อำเภอไทรน้อย จังหวัดนนทบุรี และคลองลำลาดสวาย ตำบลบางภาษี อำเภอบางเลน จังหวัดนครปฐม ซึ่งสามารถนำน้ำจากคลองพระพิมล คลองขุนศรี คลองญี่ปุ่นและจากแม่น้ำท่าจีนมาใช้ประโยชน์แก่ชาวบ้านที่เข้ามาทำมาหากินที่กระทุ่มมืด เริ่มขุดคลองเมื่อ พ.ศ. 2445 และได้นำชื่อของหม่อมแช่มมาเป็นชื่อคลอง

เมื่อขุดคลองหม่อมแช่มจึงมีราษฎรมาตั้งถิ่นฐานมากขึ้น รวมถึงได้สร้างวัดริมคลองหม่อมแช่ม ชื่อวัดหม่อมแช่ม หรือ วัดสโมสร ตั้งวัดเมื่อ พ.ศ. 2460 ส่วนทางทิศตะวันตกเฉียงเหนือของวัดสโมสร ได้มีการบุกเบิกแผ้วถางป่าจนเป็นชุมชนขึ้นอีกแห่งหนึ่ง ชุมชนนี้ได้สร้างวัดบึงลาดสวายเป็นวัดประจำของชุมชน ซึ่งเป็นชุมชนชาวไทยเชื้อสายมอญจากอำเภอบ้านแพ้ว จังหวัดสมุทรสาคร

อ้างอิง
-------

1. ↑  "คลองหม่อมแช่ม". คลังทรัพยากรการศึกษาแบบเปิด.[*ลิงก์เสีย*]
2. ↑  "ภูมินามอำเภอไทรน้อย" (PDF). สำนักบรรณสารสนเทศ มหาวิทยาลัยสุโขทัยธรรมาธิราช. pp. 26–27.
**งบประมาณแผ่นดินของไทยสำหรับปีงบประมาณ 2564** ซึ่งกินเวลาตั้งแต่วันที่ 1 ตุลาคม พ.ศ. 2563 ถึง 30 กันยายน พ.ศ. 2564 เป็นงบประมาณแผ่นดินชุดที่ 2 ที่คณะรัฐมนตรีไทย คณะที่ 62 (ประยุทธ์ 2) เสนอต่อสภาผู้แทนราษฎรไทย ชุดที่ 25 โดยเข้าสู่การพิจารณาของสภาฯ ในวาระแรกในวันที่ 1 กรกฎาคม พ.ศ. 2563

คณะรัฐมนตรีเสนองบประมาณเป็นวงเงิน 3.3 ล้านล้านบาท เพิ่มขึ้นจากปีที่แล้ว 1 แสนล้านบาท ขาดดุล 6.23 แสนล้านบาท

วันที่ 16 มิถุนายน พ.ศ. 2563 สำนักงบประมาณเสนอร่างพระราชบัญญัติงบประมาณประจำปีงบประมาณ 2564 ให้คณะรัฐมนตรี

สำหรับหน่วยรับงบประมาณที่ได้รับงบประมาณมากที่สุด 5 อันดับแรก ได้แก่ งบกลาง (614,616 ล้านบาท), กระทรวงศึกษาธิการ (358,361 ล้านบาท), กระทรวงมหาดไทย (328,013 ล้านบาท), กระทรวงการคลัง (268,719 ล้านบาท) และกระทรวงกลาโหม (223,464 ล้าบาท) และกระทรวงที่ของบประมาณเพิ่มจากปีที่แล้วสูงสุด 5 อันดับ ได้แก่ กระทรวงการคลัง (19,517 ล้านบาท), กระทรวงคมนาคม (17,459 ล้านบาท), กระทรวงมหาดไทย (13,352 ล้านบาท), กระทรวงเกษตรและสหกรณ์ (4,805 ล้านบาท) และกระทรวงสาธารณสุข (3,585 ล้านบาท)

กระบวนการรัฐสภา
---------------

งบประมาณแผ่นดินชุดนี้เข้าสู่การพิจารณารับหลักการในวาระแรกของสภาผู้แทนราษฎรไทย ชุดที่ 25 ในวันที่ 1 กรกฎาคม พ.ศ. 2563 ใช้เวลาพิจารณาอยู่ 3 วัน จึงมีมติรับหลักการด้วยคะแนนเสียง 273-200 งดออกเสียงอีก 3 เสียง จากผู้ลงมติทั้งหมด 476 คน และมีการตั้งคณะกรรมาธิการวิสามัญพิจารณาร่างพระราชบัญญัติงบประมาณรายจ่ายประจำปีงบประมาณ พ.ศ. 2564 จำนวน 72 คน โดยที่ประชุมกำหนดระยะเวลาแปรญัตติ 30 วัน

หนี้สาธารณะ
-----------

สำนักงานบริหารหนี้สาธารณะเปิดเผยว่า แผนการบริหารหนี้ปีงบประมาณ 2564 ประกอบด้วยการก่อหนี้ใหม่จำนวน 1.64 ล้านล้านบาท และการก่อหนี้เพื่อปรับโครงสร้างหนี้เก่าที่ครบอายุอีก 1.27 ล้านล้านบาท นอกจากนี้ แผนการกู้เพื่อการลงทุนระยะปานกลาง 5 ปี (2564-2568) จากเดิมที่มีแผนการลงทุน 238 โครงการ มูลค่าการลงทุน 1.2 ล้านล้านบาท แต่มีความล่าช้า 56 โครงการ ทำให้เหลือมูลค่าโครงการลงทุน 8.91 แสนล้านบาท ลดลง 30% ของแผนเดิม พร้อมคาดว่าหนี้สาธารณเมื่อสิ้นปีงบประมาณ 9.3 ล้านล้านบาท หรือ 57% ของจีดีพี

อ้างอิง
-------



1. ↑  กมธ.งบฯ64เคาะตั้ง'สันติ พร้อมพัฒน์'นั่งประธานแทน'อุตตม'
2. ↑  บีบีซีไทย (20 มิถุนายน 2563). "งบ 2564 : รัฐบาลตั้งงบ 3.3 ล้านล้านบาท หั่นงบกลาโหม 3.71% เพิ่มงบส่วนราชการในพระองค์ 16.88%". *www.bbc.com*. สืบค้นเมื่อ 2 กรกฎาคม 2563. `{{cite web}}`: ตรวจสอบค่าวันที่ใน: `|accessdate=` (help)
3. ↑  ผู้จัดการออนไลน์ (16 มิถุนายน 2563). "นายกฯถกครม.-ไม่มีหารือ"Travel Bubble"". *mgronline.com*. สืบค้นเมื่อ 2 กรกฎาคม 2563. `{{cite web}}`: ตรวจสอบค่าวันที่ใน: `|accessdate=` (help)
4. ↑  ฐานเศรษฐกิจ (1 กรกฎาคม 2563). "เช็กที่นี่ "งบ64" 10 กระทรวงไหน ได้งบ "มากสุด-น้อยสุด"". *www.thansettakij.com*. สืบค้นเมื่อ 2 กรกฎาคม 2563. `{{cite web}}`: ตรวจสอบค่าวันที่ใน: `|accessdate=` (help)
5. ↑  ฐานเศรษฐกิจ (2 กรกฎาคม 2563). "เปิด "งบ 64" รายกระทรวง ที่ไหนถูกตัด ที่ไหนได้เพิ่ม". *www.thansettakij.com*. สืบค้นเมื่อ 2 กรกฎาคม 2563. `{{cite web}}`: ตรวจสอบค่าวันที่ใน: `|accessdate=` (help)
6. ↑  ไทยรัฐ (3 กรกฎาคม 2563). "มติสภาฯ รับหลักการร่าง พ.ร.บ.งบปี 64 ตั้ง 72 กมธ.วิสามัญ มีชื่อ "ธนาธร"". *www.thairath.co.th*. สืบค้นเมื่อ 4 กรกฎาคม 2563. `{{cite web}}`: ตรวจสอบค่าวันที่ใน: `|accessdate=` (help)
7. ↑  "กู้สนั่นเมือง3ล้านล้านบาท หนี้ประเทศพุ่ง9ล้านล้าน". *โพสต์ทูเดย์* (ภาษาอังกฤษ). สืบค้นเมื่อ 11 October 2020.
**วัดพระธาตุดอยคำ** เป็นวัดสำคัญในจังหวัดเชียงใหม่ อายุเก่าแก่กว่า 1,300 ปี ตั้งอยู่บริเวณดอยคำ ด้านหลังอุทยานหลวงราชพฤกษ์ ห่างจากตัวเมืองประมาณ 10 กิโลเมตร วัดพระธาตุดอยคำมีความสูงจากระดับที่ราบเชียงใหม่ราว 140 เมตร และมีความสูงจากระดับน้ำทะเลปานกลาง 465 เมตร วัดพระธาตุดอยคำมีลานชมวิวที่สามารถมองเห็นวิวทิวทัศน์รอบเมืองเชียงใหม่ และยังเป็นที่ประดิษฐานพระเจ้าทันใจซึ่งมีอายุเก่าแก่กว่าห้าร้อยปี

ประวัติ
-------

วัดพระธาตุดอยคำสร้างในปี พ.ศ. 1230 รัชสมัยพระนางจามเทวีกษัตริย์แห่งหริภุญชัย โดยพระโอรสทั้ง 2 เป็นผู้สร้าง ประกอบด้วยเจดีย์บรรจุพระบรมสารีริกธาตุของพระพุทธเจ้า ศาลาการเปรียญกุฏิสงฆ์ และพระพุทธรูปปูนปั้น เดิมชื่อวัดสุวรรณบรรพต แต่ชาวบ้านเรียกว่า "วัดดอยคำ" 

พ.ศ. 2509 ขณะนั้นวัดดอยคำเป็นวัดร้าง ต่อมากรุแตกชาวบ้านพบโบราณวัตถุหลายชิ้น เช่น พระรอดหลวง พระหินทรายปิดทององค์ใหญ่ พระสามหมอ (เนื้อดิน) ซึ่งนำมาประดิษฐานไว้ ณ วัดพระธาตุดอยคำ พระธาตุดอยคำนอกจากจะเป็นที่สักการบูชาของคนท้องถิ่นแล้ว ยังเป็นสัญลักษณ์อีกแห่งหนึ่งของการบินไทยที่ใช้กำหนดพื้นที่ทางสายตา ก่อนที่จะนำเครื่องบินลงจอดที่สนามบินเชียงใหม่

ประจำทุกปี โดยยึดถือเอาวันแรม 7 ค่ำ 8 ค่ำ หลังวันวิสาขบูชาทุกปี เป็นวันสรงน้ำพระธาตุ ซึ่งถือว่าเป็นวันถวายพระเพลิงพระพุทธศรีระของ สมเด็จพระสัมมาสัมพุทธเจ้า (หลังเสด็จดับขันธปรินิพพานได้ 8 วัน) ถือเป็นวันสำคัญในพระพุทธศาสนาวันหนึ่ง ตรงกับวันแรม 8 ค่ำ เดือนวิสาขะ (เดือน 6 ของไทย) ทางวัดพระธาตุดอยคำ จึงยึดถือเอาวันนี้จัดงาน และพิธีสรงน้ำเพื่อรำลึกนึกถึง พุทธคุณ ธรรมคุณ สังฆคุณ ที่ท่านได้สร้างเผยแพร่พระพุทธศาสนาเอาไว้ครับ

ตำนาน
-----

เทือกเขาถนนธงชัย ด้านทิศตะวันตกบนเทือกเขาเหล่านั้นจะเป็นที่ประดิษฐานขององค์พระเจดีย์สำคัญและเก่าแก่ คู่บ้านคู่เมืองเชียงใหม่ถึง 2 องค์พระเจดีย์ แต่ละแห่งถูกสถาปนาขึ้นโดยพระมหากษัตริย์ในสมัยหริภุญชัยและล้านนาตามลำดับ หนึ่งในนั้นคือพระธาตุดอยคำ อยู่บนยอดเขาเล็กๆ ทางทิศตะวันตกเฉียงใต้ของตัวเมืองเชียงใหม่ เรียกว่า "พระธาตุดอยคำ" เคยเป็นที่อยู่อาศัยของยักษ์สองผัวเมีย ชื่อ จิคำและตาเขียวมาก่อน ซึ่งต่อมาชาวบ้านได้เรียกยักษ์ทั้งสองนี้ว่า "ปู่แสะย่าแสะ" ปู่แสะย่าแสะมีลูก 1 คน ชื่อว่า "สุเทวฤๅษี" เหตุที่ได้ชื่อว่าดอยคำ เนื่องจากศุภนิมิตที่ยักษ์ทั้งสองได้รับพระเกศาธาตุจากพระพุทธเจ้า เกิดฝนตกหนักหลายวัน ทำให้น้ำฝนเซาะและพัดพาแร่ทองคำบนไหล่เขา และลำห้วยไหลลงสู่ปากถ้ำเป็นจำนวนมาก จึงเรียกภูเขาลูกนี้ว่า "ดอยคำ"

จากตำนานหลายฉบับได้กล่าวว่า เทวดาได้นำพระเกศาธาตุที่พระพุทธเจ้าได้ประทานแก่ปู่แสะและย่าแสะ นำขึ้นมาฝังและก่อสถูปไว้บนดอยแห่งนี้ และต่อมาในปี พ.ศ. 1230 เจ้ามหันตยศและเจ้าอนันตยศ สองพระโอรสแฝดของพระนางจามเทวีแห่งหริภุญชัยได้ขึ้นมาก่อเจดีย์ครอบพระสถูปเกศานั้นไว้

อ้างอิง
-------


1.พิกัดภูมิศาสตร์: 18°45′35″N 98°55′5″E﻿ / ﻿18.75972°N 98.91806°E﻿ / 18.75972; 98.91806
ข้อมูลจากตำนานวัดพระธาตุดอยคำ ฉบับวัดพระธาตุดอยคำ
"**เชียร์ลีดเดอร์**" (อังกฤษ: Cheerleader) เป็นเพลงของนักร้องชาวจาเมกา โอมี เพลงเขียนและผลิตโดยโอมี และคลิฟตัน ดิลลอน มาร์ก แบรดฟอร์ด และไรอัน ดิลลอน โอมีเริ่มทำทำนองเพลงนี้ใน ค.ศ. 2008 หลังจากนั้นมีการปรับปรุงเพลงตลอดเวลาหลายปีโดยโปรดิวเซอร์ชาวจาเมกา คลิฟตัน ดิลลอน เพลงบันทึกเสียงครั้งแรกโดยนักดนตรีผู้มีประสบการณ์ สลาย และ รอบบี และดีน เฟรเซอร์ เพลงออกเป็นซิงเกิลผ่านสังกัดอิสระ Oufah เพลงประสบความสำเร็จในประเทศจาเมกา ขึ้นอันดับหนึ่งบนชาร์ต และถูกเปิดในรัฐฮาวาย และดูไบด้วย เนื้อเพลงบรรยายถึงคนรักที่คอยสนับสนุนอยู่ใกล้ ๆ

เนื่องจากโอมีต้องการให้มีผู้ฟังเป็นวงกว้างมากขึ้น เขาจึงเซ็นสัญญากับสังกัดอัลตรามิวสิกของสหรัฐอเมริกาใน ค.ศ. 2013 สังกัดอัลตราติดต่อกับดีเจสองคนให้ผลิตเพลงรีมิกซ์จากต้นฉบับ โปรดิวเซอร์เพลงเดิมและค่ายเพลงต้องการให้รีมิกซ์โดยดีเจชาวเยอรมัน ฟีลิกซ์ แจห์น ซึ่งเขาได้เปลี่ยนเครื่องดนตรีเดิมของเพลงให้เป็นแนวดีปเฮาส์ที่มีกลิ่นอายดนตรีเขตร้อน เพิ่มเสียงทรัมเป็ต จังหวะดนตรีแบบคองกา และเปียโนเข้าไปในเพลง อีพีเพลงฉบับรีมิกซ์ออกจำหน่ายในเดือนพฤษภาคม ค.ศ. 2014 ผ่านสังกัดอัลตรา และเริ่มประสบความสำเร็จในฤดูใบไม้ร่วงนั้นเอง

เพลงค่อย ๆ ประสบความสำเร็จทั่วโลก "เชียร์ลีดเดอร์" ขึ้นอันดับหนึ่งใน 20 ประเทศ รวมถึงสหรัฐอเมริกา สหราชอาณาจักร ออสเตรเลีย ฝรั่งเศส และเยอรมนี ได้รับการรับรองระดับแพลตินัมในหลายประเทศ เพลงมีมิวสิกวิดีโอทั้งหมด 3 ตัว
เจ้าชายเมาริชแห่งออเรนจ์ *พลเรือเอกอาวุโส* คนแรกในประวัติศาสตร์
**พลเรือเอกอาวุโส** หรือ **พลเรือเอกพิเศษ** เป็นยศทหารเรือที่เคยปรากฏในเยอรมนี, เดนมาร์ก, เนเธอร์แลนด์, รัสเซีย, โปรตุเกส, สเปน และสวีเดน

การใช้งาน
---------

ในประเทศเยอรมนีช่วงสงครามโลกครั้งที่สอง พลเรือเอกอาวุโสเป็นยศที่อยู่สูงกว่าพลเรือเอก แต่เป็นรองจากจอมพลเรือ ยศทหารบกที่เทียบเท่าคือ "พลเอกอาวุโส"

ในจักรวรรดิรัสเซีย พลเรือเอกอาวุโสถือเป็นยศสูงสุดในทำเนียบยศทหารเรือรัสเซีย เทียบเท่ายศจอมพล ยศนี้ถูกเลิกใช้งานเมื่อจักรวรรดิรัสเซียล่มสลายในปีค.ศ. 1917 ต่อมาเมื่อก่อตั้งสหภาพโซเวียต กองทัพเรือโซเวียตได้สถาปนายศ "จอมพลเรือแห่งสหภาพโซเวียต" ขึ้นมาแทนยศพลเอกอาวุโสเดิม

ในประเทศโปรตุเกส พลเรือเอกอาวุโสเป็นยศสูงสุดในทำเนียบยศทหารเรือโปรตุเกส เทียบเท่ายศจอมพล ยศนี้สถาปนาขึ้นในปีค.ศ. 1808 เพื่อใช้สำหรับตำแหน่งผู้บัญชาการทหารเรือสวีเดน ต่อมาในปีค.ศ. 1892 ยศนี้ก็กลายเป็นยศเชิงพิธีการของกษัตริย์โปรตุเกสในฐานะผู้บัญชาการสูงสุดทหารบกและทหารเรือ

ในประเทศสวีเดน พลเรือเอกอาวุโสถือเป็นยศที่สูงสุดในทำเนียบยศทหารเรือสวีเดน เทียบเท่ากับยศจอมพล ยศนี้สถาปนาขึ้นในปีค.ศ. 1780 ใช้สำหรับองคมนตรีที่รับผิดชอบกองทัพเรือ การมอบยศครั้งสุดท้ายเกิดขึ้นในปีค.ศ. 1823

| ประเทศ | นาซีเยอรมนี นาซีเยอรมนี | จักรวรรดิรัสเซีย จักรวรรดิรัสเซีย | สเปน ราชอาณาจักรสเปน | สาธารณรัฐจีน สาธารณรัฐจีน | จีน สาธารณรัฐประชาชนจีน |
| --- | --- | --- | --- | --- | --- |
|
| ภาษาท้องถิ่น | Generaladmiral | генера́л-адмира́л | Almirante general | 一級上將 | 海军大校 |
| ภาษาอังกฤษ | General admiral | General admiral | Admiral general | Full admiral | Senior admiral |
| อินทรธนู |  |  |  |  |  |